ШЕРЕМЕТЬЕВО ӘУЕЖАЙЫ ТМД ЕЛДЕРІ ТӘУЕЛСІЗДІГІНЕ ҚАУІП ТӨНДІРІП ТҰР...
"ШЕРЕМЕТЬЕВО ӘУЕЖАЙЫ ТМД ЕЛДЕРІ ТӘУЕЛСІЗДІГІНЕ ҚАУІП ТӨНДІРІП ТҰР..." | "https://abai.kz/post/45596"
TITLE: ШЕРЕМЕТЬЕВО ӘУЕЖАЙЫ ТМД ЕЛДЕРІ ТӘУЕЛСІЗДІГІНЕ ҚАУІП ТӨНДІРІП ТҰР...
URL: https://abai.kz/post/45596
META: "ШЕРЕМЕТЬЕВО ӘУЕЖАЙЫ ТМД ЕЛДЕРІ ТӘУЕЛСІЗДІГІНЕ ҚАУІП ТӨНДІРІП ТҰР..." | "https://abai.kz/post/45596"
DATE: 24.08.2016
AUTHOR(s): Абай-Ақпарат
TOTAL WORDS: 112
TEXT: Abai.kz порталының оқырманы Мәскеудің Шереметьево әуежайының әр бұрышында ашықтан ашық Жириновскийдің партиясының қазақ мемлекетінің һәм ТМД елдерінің біртұтастығына қауіп төндіретін жарнамалық ролигі ойнап тұрғанын хабарлады. ЛДПР партиясының жарнамалық ролигінің соңы "Ресей бұрынғы КСРО шекарасын қайтарып алуы керек" деген сөзбен түйінделеді. Бұл барып тұрған - арандату. Өзге тәуелсіз мемлекеттердің тұтастығына қауіп төндіріп, бүкіл Ресей жұртшылығын жаулыққа шақыру. Жириновский КСРО-дан тәуелсіздігін алып, жеке мемлекетке айналған елдердің мемлекеттілігін жоққа шығару арқылы неге қол жеткізбек? Әрине, Жириновскийдің бұл ролигін сандыраққа балап, жылы жауып қоя салуға болар еді. Бірақ, осы сандырақты Шереметьево әуежайы жарнамалап, өткен-кеткен жолаушының санасына улы идеяны сіңіріп жатыр. Бұған біздің һәм ТМД елдерінің Сыртқы істер министрі үн қату керек деп ойлаймыз. Шәріпхан Қайсар Abai.kz
